text: қара арна мұнай кен орны атырау облысы атырау қаласынан қарай 180 км жерде, жылыой ауданында орналасқан. кен орны 1960 жылы ашылған. тектоникалық тұрғыдан кен орны қосқанатты тұзкүмбезді құрылымнан орын алған. тұзүсті шөгінділері жиынтығының стратиграфиялық қимасында мұнайлылық төменгі бордың апт, альб, жоғарғы бордың сеноман жікқабаттарының шөгінділерімен байланысты. өнімді горизонттар бетінің жатыс тереңдігі 467-1046 арасында. жатындардың биіктігі 15-30 м. су-мұнай жапсары -503-1099 м-ге дейінгі белгілерде орныққан. жатындар қойнауқаттық күмбездік. өнімді қатқабатының қимасы терригендік таужыныстардан құралған, жинауыштары кеуекті. ашық кеуектілік 27,2-30,2%, өтімділігі 0,215-1,605 мкм2, мұнай мен газға қаныққан қалыңдық 3,5-8,5 м, оның коэффициенттері 0,72-0,95-ке дейін ауытқиды. батыс қанаттың төменгі бор жатындарының мм-лік штуцердегі бастапқы шығымдары 21,2-38,3 м3/тәу болды. сеноман горизонтының шығымдары темен, 3,1-3,7 м3/тәу. газдық фактор 7,4-9,8 м3/м3. бастапқы қойнауқаттық қысым 5,0-11,5 мпа, температура 2,5-40°с. мұнайдың тығыздығы 0,964 г/см3. мұнайы күкіртті 2,28 2,8%, парафині аз 0,18 0,61%. кен орны 1974 жылдан игерілуде.